《舟行遣兴》
宋代·詹慥

合稽尚隔三千里，临贺初盘一百滩。
殊俗问津言语异，长年为客岐路难。
背人山岑重重去，照鷁梅花树树残。
酌酒杔楼今日意，题诗船壁后来看。

作者简介：建宁浦城人，字应之。安贫守道，诱掖后进，从游者多所成立。为文操笔立就。高宗建炎三年举人，任信丰县尉。后见张浚，论灭金之计，浚辟为属。有文集。